Viborger Samler, 1838-09-09
Storbritannien og Jrland. Times giver en nedslaaende Skildring af den engelske Sømagts Forfald. "Jfølge officielle Angivelser – hedder det der - vilde de tre Magter i Europa, der kunne føre en Angrebskrig tilsøes, Rusland, Frankrig og Ægypten, kunne lade i det Mindste 60 Linieskibe, over 30 Fregatter og 30 Krigsdampskibe, forsynede med et fortræffeligt indøvet Mandskab, i 2 eller 4 Uger afseile til de britiske Øers Kyster, medens Englands Værn langs Kysterne bestaaer i 7 Linieskibe og nogle smaae Fartøier, der ei engang ere fuldstændigt bemandede paa Fredsfod. Allerede for to Aar siden bestod efter Øievidnet Capitain Cramfurds Angivelse, den russiske Flaade i Østersøen af 27 Linieskibe, 19 store Fregatter, tre Corvetter og andre smaae Skibe, medens desuden 3 Linieskibe laae ved Dokkerne. og Flaaden i det sorte Hav talte 18 Linieskibe. Efter Admiralitetssecretairens Angivelser har Frankrig i denne Sommer 20 Linieskibe, 36 Fregatter og 36 Krigsdampskibe i Tjeneste. Den Escadre, som Mebemed Ali nylig lod afgaae til den syriske Kyst, bestaaer af 9 Tredækkere, der ligesaa fuldkomment staae til Ruslands Disposition, som Hollands, Danmark (? og Sardiniens Sømagt, uden at regne det græske Søfolk, der i sex Aar alene modstod Sultanens, Ægyptens, Tripolis's, Algiers og Tunis's forenede Flaader. Selv og Lord Minto har Ret i, at England i Tilfælde af et Angreb, der dog ei i Forveien er forkyndt, kan udruste en mægtig Flaade til sit Forsvar, vil det vel ogsaa, hvis den russiske Flaade med fire Maaneders Provision og 30,000 Mand angriber Constantinopel eller Vestindien, da endnu i rette Tid kunne sende en tilstrækkelig Flaade bagefter, Een Dags Forspring med en gunstig Vind i Canalen giver alle vore Colonier til Priis for en Magt, for hvis fredelige Hensigter det bedste Beviis er, at det i den dybeste Fred holder paa begge sine indsluttede Have en Flaade udrustet, der er syv Gange større end den, det havomskyllede England holder til sine Kysters Beskyttelse." Derpaa gaaer Oppositionsbladet over til Lord Palmerstons svage Politik med Hensyn til Forholdene til Rusland i det sorte Hav og til Frankrig angaaende Mejicos Blokade. Paa et andet Sted indeholder samme Blad følgende Udtog af en Søofficiers Skrivelse: "J den mejicanske Bugt krydse en Fregat og nogle mindre Skibe, ved Jamaica ligge nogle Slavejægere, ved Nordamerica, hvor ifølge Lord Minto en mægtig Flaade krydser, ligge (efter dette Brev) tvende Skibe paa 74 Kanoner, der mangle Hovedbatterierne, og disse skulle bevogte den hele nordamericanske Kyst, Quebek, St. Lawrence-Floden, Vestindien, Nyskotland og den mejicanske Havbugt; medens vi have Grændsestridigheder med Nordamerica. Rebelkrigen vedvarer, og Franskmændene ville bombardere Veracruz og maaskee tage og beholde Mejico. Nordamerica har 12 Linieskibe og 14 til 16 Fregatter, begge Slags af en uhyre Størrelse, medens endnu tre Linieskibe ere under Bygning; vi have der to Tredækkere paa 74 Kanoner, hvis Underdækskanoner ere i England, to gamle Fregatter med 46 Attenpundinger, 5 fra 20 til 28 Kanoner og 25 mindre Skibe. Et americansk Linieskib paa 74 Kanoner, som de kalde det, men som i Virkeligheden fører 90 til 100 Toogtredive- og 2 Fyrgetyvepundinger med 1000 Mand, er denne hele Flaade overlegen. Americanerne kunne, hvilken Dag de ville, med tre Linieskibe erobre Halifax og hele Nyskotland, da alle Regimenter ere i Canada, og ingen Sømagt beskytter Landet. Til at beskytte vor Handel fra Rio til C. Horn have vi en Fregat paa 52 Kanoner, mindre end de nu brugelige, en liden Fregat og nogle Skibe paa 8 a 10 Kanoner. Franskmændene have der tre Fregatter paa 60 Sexogtredivepundinger og en Corvette paa 36 Stykker Skyts, der skyde 36 Pund, altsaa stærkere end vore fleste Fregatter, 4 Brigger paa 20 Sexogtredivepundinger og 14 Kanoner. Vore Havne, der ellers aldrig var uden 12 a 16 Linieskibe, staae nu ubeskyttede; tre Flagsskibe, hvert bemandet med 100 Søfolk, bevogte nu vore Kyster. Hvad vilde Nelson og Howe, Duncan og Lord St. Vincent sige, naar de kunde see denne Dalen af vor Magt: